b'\n_START_ARTICLE_\nLejerbo\n_START_PARAGRAPH_\nLejerbo er en af Danmarks store administrationsorganisationer. Lige fra starten i 1944 har Lejerbo medvirket ved opf\xc3\xb8relse, udlejning, vedligeholdelse og modernisering af almene boliger overalt i Danmark. _NEWLINE_I dag administrerer og driver Lejerbo (organiseret i ca. 52 boligorganisationer) mere end ca. 35.000 almene boliger over hele landet._NEWLINE_Lejerbo er styret af et beboerdemokrati, hvor de enkelte afdelinger og organisationer igennem lokale bestyrelser er med til at beslutte i hvilken retning, Lejerbo skal udvikle sig._NEWLINE_Hovedkontoret er placeret p\xc3\xa5 Gammel K\xc3\xb8ge Landevej i Valby, mens der er lokale regionskontorer i Aalborg, Holstebro, Kolding, Holb\xc3\xa6k, N\xc3\xa6stved og Br\xc3\xb8ndby.'